უსაფრთხოების ლანდშაფტი
ჩნდება საშიშროება, რომ რეგიონში სტაბილურობის ელემენტი დაამყაროს ერთმა ჰეგემონმა.
კავკასიის ქვეყნები, რუსული ინტერესი და შეთქმულების თეორია პირველმა გამომსვლელმა, გიორგი ხელაშვილმა ყურადღება გაამახვილა ძლიერი სახელმწიფოების ინტერესებზე კავკასიაში და რეგიონის ქვეყნების უსაფრთხოების სუსტ არქიტექტურაზე. განაცხადა გიორგი ხელაშვილმა. მისი თქმით, ამის შედეგად კავკასიის გაძლიერებულმა ქვეყნებმა დაიწყეს დამოუკიდებელი პოლიტიკის გატარება რეგიონში ჩართული ძლიერი სახელმწიფოებისგან. ამის ნათელი მაგალითი იყო, 2008 წლის აგვისტოს ომი, რაც, ერთის მხრივ, იყო საქართველოს მთავრობასა და შეერთებულ შტატებს შორის ნაკლები კომუნიკაციის შედეგი. იგივე მოხდა კავკასიის სხვა ორ ქვეყანაში -- სომხეთიც და აზერბაიჯანიც უფრო ნაკლებად არიან დამოკიდებული რუსეთსა და თურქეთზე, ვიდრე აქამდე. ამგვარი ვითარება კი, გიორგი ხელაშვილის აზრით, კავკასიაში ქმნის საერთაშორისო ანარქიის საფრთხეს, როდესაც თავად კავკასიაში არ არსებობს უსაფრთხოების არქიტექტურის ელემენტები. ასეთ ვითარებაში ჩნდება საშიშროება, რომ რეგიონში სტაბილურობის ელემენტი დაამყაროს ერთმა ჰეგემონმა. თუკი, ადრე საბჭოთა კავშირის დაშლის შემდეგ, რუსეთმა ვერ შეძლო კავკასიაში ერთპიროვნული გავლენის დამყარება, ახლა უკვე ვითარება შეცვლილია. კერძოდ, რუსეთის ყოფილი პრეზიდენტის მედვედევის იდეა შესახებ გულისხმობდა, რომ რუსეთს შეუძლია საკუთარ თავზე იტვირთოს კავკასიაში ვითარების დარეგულირების ფუნქცია. შემდგომმა გამომსვლელმა, სერგეი მარკედონოვმა ისაუბრა რუსეთის მიდგომებზე კავკასიაში არსებული კონფლიქტების მიმართ. - განაცხადა მარკედონოვმა. შემდგომმა გამომსვლელმა, ვაშინგტონის უნივერსიტეტის ანალიტიკოსმა სკოტ რადნიციმ, ყურადღება გაამახვილა საქართველოში მოახლოებულ არჩევნებზე და შეთქმულების თეორიიის გაძლიერებაზე. მისი თქმით, საქართველოს ხელისუფლება ცდილობს ეს არჩევნები წარმოაჩინოს როგორც რუსეთის მიზნის ასრულების მცდელობა - დაამყაროს გავლენა საქართველოზე. რადნიცის თქმით, შეთქმულების თეორიების განვითარება დამახასიათებელია პოსტსაბჭოთა ქვეყნებისთვის, რომლის მეშვეობითაც ამ ქვეყნების მთავრობები ცდილობენ შიდა პოლიტიკური ვითარების მართვას და გავლენის შენარჩუნებას. ამით, ისინი ცდილობენ გადაფარონ ლეგიტიმაციის პრობლემები და მოსახლეობის ყურადღება შიდა პრობლემებიდან გადაიტანონ საგარეო საფრთხეებზე. - განაცხადა სკოტ რადნიციმ. მისი თქმით, მტრის ხატის შექმნა და კონსპირაციული თეორიების განვითარება შეიმჩნევა აზერბაიჯანშიც, რაც ასევე, ემსახურება რეჟიმის შენარჩუნებას.